CELEX: 52016PC0373
Language: sk
Date: 2016-06-07
Title: Návrh ROZHODNUTIE RADY, ktorým sa určuje pozícia, ktorú má Európska únia zaujať, pokiaľ ide o určité rozhodnutia, ktoré sa majú prijať v rámci Medzinárodnej rady pre olivy (IOC)

EURÓPSKA KOMISIA
            V Bruseli7. 6. 2016
            COM(2016) 373 final
            2016/0174(NLE)
            Návrh
            ROZHODNUTIE RADY,
            ktorým sa určuje pozícia, ktorú má Európska únia zaujať, pokiaľ ide o určité rozhodnutia, ktoré sa majú prijať v rámci Medzinárodnej rady pre olivy (IOC)
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               Medzinárodná rada pre olivy (IOC) je medzivládna vedecko-technická organizácia činná v sektore olivového oleja a stolových olív. Ciele IOC sú: i) dosiahnuť jednotnosť vnútroštátnej a medzinárodnej legislatívy týkajúcej sa fyzikálno-chemických a organoleptických vlastností olivových olejov, olejov z olivových výliskov a stolových olív s cieľom zabrániť akýmkoľvek prekážkam obchodu, ii) vykonávať činnosť v oblasti fyzikálno-chemického a organoleptického testovania s cieľom prispieť k znalostiam o zložení a kvalitatívnych parametroch výrobkov z olív s cieľom zjednotiť medzinárodné normy a iii) posilniť úlohu Medzinárodnej rady pre olivy ako fóra excelentnosti pre medzinárodnú vedeckú komunitu v oblasti olív a olivového oleja.
            
            
               V súčasnosti má IOC 16 členov, medzi ktorých patrí aj Európska únia.
            
            
               Podľa nariadenia Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami (nariadenie o SOT, Ú. v. EÚ L 347, s. 671), určité rozhodnutia, ktoré IOC prijala a uverejnila, ovplyvňujú právo EÚ.
            
            
               2.PRÁVNE PRVKY
            
            
               –Na základe rozhovorov v rámci skupín expertov počas príprav zasadnutia Rady členov IOC možno očakávať, že v programe nasledujúceho zasadnutia Rady členov IOC, ktoré sa má uskutočniť 15. júla 2016, bude na prijatie predložených týchto päť rozhodnutí s právnym účinkom v rámci acquis EÚ:
            
            
               –Návrh rozhodnutia, ktorým sa upravujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničnej hodnoty etylesterov mastných kyselín.
            
            
               –Návrh rozhodnutia, ktorým sa upravujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničných hodnôt kyseliny heptadekánovej, heptadecénovej a ikosanovej.
            
            
               –Návrh rozhodnutia, ktorým sa upravujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničnej hodnoty koeficientu špecifickej extinkcie pri vlnovej dĺžke 270 (k270).
            
            
               –Návrh rozhodnutia, ktorým sa upravujú obchodné normy uplatňované na olivové oleje a oleje z olivových výliskov (COI/T.15/Rev...): oficiálne oznámenie metódy ISO prijatej s cieľom dosiahnuť úplnú harmonizáciu a začleniť odkaz na novú metódu stanovenia peroxidového čísla.
            
            
               –Návrh rozhodnutia, ktorým sa prijíma nová analytická metóda stanovenia peroxidového čísla (COI/T.20/Doc. No…).
            
            
               Uvedené rozhodnutia dopodrobna prediskutovali vedeckí a technickí experti v sektore olivového oleja. Prispieva sa nimi k medzinárodnej harmonizácii noriem pre olivové oleje a zriadi sa nimi rámec, ktorým sa zabezpečí spravodlivá súťaž v obchode v tomto sektore. Mali by sa preto podporiť.
            
            
               Na základe skúseností z minulosti možno očakávať, že program zasadnutia Rady členov IOC sa ešte bude vyvíjať a doplnia sa doň ďalšie rozhodnutia ovplyvňujúce acquis. S cieľom zabezpečiť účinnosť práce Rady členov IOC a súčasne dodržiavať pravidlá zmlúv Komisia včas doplní a/alebo zmení tento návrh, aby Rade umožnila prijať pozíciu, ktorá sa má zaujať aj v prípade týchto rozhodnutí.
                     
            
            
               2016/0174 (NLE)
            
            
               Návrh
            
            
               ROZHODNUTIE RADY,
            
            
               ktorým sa určuje pozícia, ktorú má Európska únia zaujať, pokiaľ ide o určité rozhodnutia, ktoré sa majú prijať v rámci Medzinárodnej rady pre olivy (IOC)
            
            
               RADA EURÓPSKEJ ÚNIE,
            
         
         
            
               so zreteľom na Zmluvu o fungovaní Európskej únie, a najmä na jej článok 207 ods. 3 v spojení s jej článkom 218 ods. 9,
            
            
               so zreteľom na návrh Európskej komisie,
            
            
               keďže:
            
            
               (1)Medzinárodná rada pre olivy (IOC) je medzivládna vedecko-technická organizácia činná v sektore olivového oleja a stolových olív.
            
            
               (2)Únia, ako člen IOC, môže v súlade s procesnými a hlasovacími pravidlami tejto organizácie navrhovať zmeny návrhov rozhodnutí IOC a vyjadriť k nim svoju formálnu pozíciu.
            
            
               (3)Počas nadchádzajúceho zasadnutia Rady členov 15. júla 2016 IOC preskúma a pravdepodobne prijme návrhy piatich rozhodnutí, ktoré ovplyvnia právo Únie.
            
            
               (4)Ide najmä o návrhy prvého, druhého, tretieho a štvrtého rozhodnutia, ktorými sa upravujú obchodné normy pre olivové oleje a oleje z olivových výliskov (COI/T.15/Rev...): týkajú sa úpravy hraničnej hodnoty etylesterov mastných kyselín, úpravy hraničných hodnôt kyseliny heptadekánovej, heptadecénovej a ikosanovej, úpravy hraničnej hodnoty koeficientu špecifickej extinkcie pri vlnovej dĺžke 270 (k270) a oficiálneho oznámenia metódy ISO prijatej s cieľom dosiahnuť úplnú harmonizáciu a začleniť odkaz na novú metódu stanovenia peroxidového čísla), v uvedenom poradí.
            
            
               (5)Návrhom piateho rozhodnutia sa prijíma nová analytická metóda stanovenia peroxidového čísla (COI/T.20/Doc. No...).
            
            
               (6)Tieto návrhy rozhodnutí znamenajú, že pravdepodobne bude treba zmeniť nariadenie Komisie (EHS) č. 2568/91
                  1
               .
            
            
               (7)Uvedené rozhodnutia dopodrobna prediskutovali vedeckí a technickí experti v sektore olivového oleja. Prispieva sa nimi k medzinárodnej harmonizácii noriem pre olivové oleje a zriaďuje sa rámec, ktorým sa zabezpečí spravodlivá súťaž v obchode s produktmi sektora olivového oleja. Mali by sa preto podporiť.
            
            
               (8)S cieľom umožniť potrebnú flexibilitu počas rokovaní pred zasadnutím Rady členov IOC by sa Únia mala splnomocniť na vyjadrenie súhlasu so zmenami v uvedených rozhodnutiach za predpokladu, že uvedené zmeny nemenia podstatu uvedených rozhodnutí,
            
            
               PRIJALA TOTO ROZHODNUTIE:
            
            
               Článok 1
            
            
               Pozícia Únie na zasadnutí Rady členov Medzinárodnej rady pre olivy 15. júla 2016 musí byť v súlade s prílohou k tomuto rozhodnutiu.
            
            
               Článok 2
            
            
               1.Ak je pravdepodobné, že pozíciu uvedenú v článku 1 ovplyvnia nové vedecké alebo technické informácie predložené pred zasadnutím Rady členov IOC alebo počas neho, Únia požiada o odloženie prijímania návrhov na zasadnutí Rady členov IOC dovtedy, kým sa na základe nových informácií neurčí pozícia Únie.
            
            
               2.Zástupcovia Únie v Rade členov IOC môžu odsúhlasiť menšie zmeny v návrhoch rozhodnutí bez ďalšieho rozhodnutia Rady.
            
            
               Článok 3
            
            
               Toto rozhodnutie je určené členským štátom.
            
            
               V Bruseli
            
         
         
            
               
                     Za Radu
               
               
                     predseda
               
            
         
         
            
                  
                     (1)
                  Nariadenie Komisie (EHS) č. 2568/91 z 11. júla 1991 o charakteristikách olivového oleja a oleja z olivových zvyškov a o príslušných analytických metódach (Ú. v. ES L 248, 5.9.1991, s. 1).
               
            
      
    ---documentbreak--- 
      
         
               EURÓPSKA KOMISIA
            V Bruseli7. 6. 2016
            COM(2016) 373 final
            PRÍLOHA
            k
            návrhu ROZHODNUTIA RADY,
            ktorým sa určuje pozícia, ktorú má Európska únia zaujať, pokiaľ ide o určité rozhodnutia, ktoré sa majú prijať v rámci Medzinárodnej rady pre olivy (IOC)
            
               
         
         
            
               PRÍLOHA
            
            
            
               Európska únia podporuje, s výhradou všetkých budúcich preskúmaní na základe nového vývoja, tieto návrhy rozhodnutí týkajúce sa normalizácie fyzikálnych, chemických a organoleptických vlastností olivových olejov a olejov z olivových výliskov a týkajúce sa harmonizácie analytických metód:
            
            
               ROZHODNUTIE, ktorým sa revidujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničnej hodnoty etylesterov mastných kyselín.
            
            
               ROZHODNUTIE, ktorým sa revidujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničných hodnôt kyseliny heptadekánovej, heptadecénovej a ikosanovej.
            
            
               ROZHODNUTIE, ktorým sa revidujú obchodné normy uplatňované na olivové oleje a oleje z olivových výliskov (COI/T.15/Rev...): úprava hraničnej hodnoty koeficientu špecifickej extinkcie pri vlnovej dĺžke 270 (k270).
            
            
               ROZHODNUTIE, ktorým sa revidujú obchodné normy uplatňované na olivové oleje a oleje z olivových výliskov (COI/T.15/Rev...): oficiálne oznámenie metódy ISO prijatej s cieľom dosiahnuť úplnú harmonizáciu a začleniť odkaz na novú metódu stanovenia peroxidového čísla.
            
            
               ROZHODNUTIE, ktorým sa prijíma nová analytická metóda stanovenia peroxidového čísla (COI/T.20/Doc. No…).